CELEX: C2004/179/03
Language: hu
Date: 2004-07-10 00:00:00
Title: A Bíróság (első tanács) 2004. május 27-i ítélete a C-68/03. sz. ügyben (a Hoge Raad der Nederlanden előzetes döntéshozatal iránti kérelme): Staatssecretaris van Financiën kontra D. Lipjes (Hatodik HÉA irányelv – 28b. cikk, E. pont (3) bekezdése – Közvetítői szolgáltatások – A szolgáltatásnyújtás teljesítési helye)

10.7.2004   
            
            
               HU
            
            
               Az Európai Unió Hivatalos Lapja
            
            
               C 179/2
            
         A Bíróság
   (első tanács)
   2004. május 27-i
   ítélete a C-68/03. sz. ügyben (a Hoge Raad der Nederlanden előzetes döntéshozatal iránti kérelme): Staatssecretaris van Financiën kontra D. Lipjes (1)
   
   (Hatodik HÉA irányelv - 28b. cikk, E. pont (3) bekezdése - Közvetítői szolgáltatások - A szolgáltatásnyújtás teljesítési helye)
   (2004/C 179/03)
   az eljárás nyelve: holland
   A C-68/03. sz. ügyben, az EK 234. cikke alapján a Hoge Raad der Nederlanden (Hollandia) által előzetes döntéshozatal iránt az előtte a Staatssecretaris van Financiën és D. Lipjes között folyamatban levő eljárás keretén belül a tagállamok forgalmi adóra vonatkozó jogszabályainak összehangolásáról – közös hozzáadottértékadó-rendszer: egységes adóalap-megállapításáról szóló hatodik, 1977. május 17-i 77/388/EGK tanácsi irányelv 28b. cikkének a hozzáadottérték-adó közös rendszerének kiegészítéséről és a fiskális határok megszüntetésére tekintettel (HL L 145., 1. o.) a 77/388/EGK irányelv módosításáról szóló, 1991. december 16-i 91/680/EGK tanácsi irányelv (HL L 376., 1. o.) által megállapított szövegének értelmezése iránt előterjesztett kérelme tárgyában a Bíróság (első tanács), tagjai: P. Jann (előadó), a tanács elnöke, A. Rosas és A. La Pergola, R. Silva de Lapuerta és K. Lenaerts, bírák, főtanácsnok: D. Ruiz-Jarabo Colomer, hivatalvezető: R. Grass, 2004. május 24-én meghozta ítéletét, amelynek rendelkező része a következő:
   
               1)
            
            
               A fiskális határok megszüntetésére tekintettel a hozzáadottérték-adó közös rendszerének kiegészítéséről és a 77/388/EGK irányelv módosításáról szóló, 1991. december 16-i 91/680/EGK tanácsi irányelvvel módosított a tagállamok forgalmi adóra vonatkozó jogszabályainak összehangolása – közös hozzáadottértékadó-rendszer: egységes adóalap megállapításáról szóló, 1977. május 17-i 77/388/EGK tanácsi irányelv 28b. cikkét nem lehet úgy értelmezni, hogy az kizárólag egy adóalany vagy egy nem adóalany jogi személy részére végzett közvetítő szolgáltatásokra vonatkozik.
            
         
               2)
            
            
               Amennyiben a módosított 77/388/EGK hatodik irányelv 28b. cikke E. pontjának (3) bekezdése alá tartozik a közvetítői ügylet, a közvetítői szolgáltatás alapján az ügylet teljesítési helyének meghatározásához ugyanezen irányelv 28.b.cikke A. és B. pontok rendelkezéseire kell utalni.
            
         
      (1)  HL C 83., 2003.4.5.